2003/669/EY: Komission päätös, tehty 12 päivänä syyskuuta 2003, elävien eläinten ja eläintuotteiden tuontia Uudesta-Seelannista koskevista terveystodistuksista tehdyn päätöksen 2003/56/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 3248)



Virallinen lehti nro L 237 , 24/09/2003 s. 0007 - 0018



Komission päätös, tehty 12 päivänä syyskuuta 2003, elävien eläinten ja eläintuotteiden tuontia Uudesta-Seelannista koskevista terveystodistuksista tehdyn päätöksen 2003/56/EY muuttamisesta (tiedoksiannettu numerolla K(2003) 3248) (ETA:n kannalta merkityksellinen teksti) (2003/669/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä 17 päivänä joulukuuta 1996 tehdyn neuvoston päätöksen 97/132/EY(1), sellaisena kuin se on viimeksi muutettuna päätöksellä 2002/957/EY(2), ja erityisesti sen 4 artiklan, sekä katsoo seuraavaa: (1) Elävien eläinten ja eläintuotteiden kauppaan sovellettavia eläinten terveyttä koskevia toimenpiteitä koskevan Euroopan yhteisön ja Uuden-Seelannin sopimuksen (jäljempänä "sopimus") liitteessä V tunnustetaan eläinten terveyttä koskevat toimenpiteet Uuden-Seelannin kanssa käytävän tuoreen lihan, lihavalmisteiden ja eräiden muiden eläintuotteiden kaupassa. Riippuen siitä, vastaavatko kyseiset toimenpiteet Euroopan yhteisön edellyttämiä toimenpiteitä vai eivät, sopimuksen liitteessä VII säädetään, että Uuden-Seelannin kanssa käytävässä kyseisten tuotteiden kaupassa olisi käytettävä soveltuvia virallisia terveystodistuksia. (2) Komission päätöksessä 2003/56/EY(3), sellaisena kuin se on viimeksi muutettuna päätöksellä 2003/385/EY(4), säädetään todistuksia koskevat vaatimukset ja vahvistetaan elävien eläinten ja eläintuotteiden tuonnissa Uudesta-Seelannista käytettävien virallisten terveystodistusten mallit. Tapauksissa, joissa eläinten terveyttä koskevien toimenpiteiden täysi vastaavuus on määritetty, voidaan käyttää yksinkertaistettuja todistuksia, joiden mallit annetaan kyseisen päätöksen liitteissä II-V. (3) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001(5), sellaisena kuin se on viimeksi muutettuna komission asetuksella (EY) N:o 650/2003(6), säädetään eläimiltä ja eläintuotteilta edellytettävistä erityisistä todistuksista tarttuvien spongiformisten enkefalopatioiden leviämisen estämiseksi. (4) Päätöksen 2003/56/EY liitettä I olisi muutettava, jotta voitaisiin ottaa huomioon asetukseen (EY) N:o 650/2003 hiljattain tehdyt muutokset ja jotta siitä ilmenisivät eläinten terveyttä koskevien toimenpiteiden äskettäin hyväksytyt lisävastaavuudet Uuden-Seelannin kanssa käytävän tuoreen lihan, lihavalmisteiden ja eräiden muiden eläintuotteiden kaupassa. (5) Päätöstä 2003/56/EY olisikin muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2003/56/EY liite I tämän päätöksen liitteellä. 2 artikla Tätä päätöstä sovelletaan 30 päivästä syyskuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 12 päivänä syyskuuta 2003. Komission puolesta David Byrne Komission jäsen (1) EYVL L 57, 26.2.1997, s. 4. (2) EYVL L 333, 10.12.2002, s. 13. (3) EYVL L 22, 25.1.2003, s. 38. (4) EUVL L 133, 29.5.2003, s. 87. (5) EYVL L 147, 31.5.2001, s. 1. (6) EUVL L 95, 11.4.2003, s. 15. LIITE "LIITE I SANASTO AN Kauppatavaralle annettu numero (tietylle kauppatavaralle sattumanvaraisesti annettu numero, joka ilmenee todistuksesta) Jakelukanavat Euroopan parlamentin ja neuvoston asetuksen (EY) N:o 1774/2002(1) liitteessä VIII olevan XI luvun 7 kohdan mukaisesti N/A Ei sovellu Muut tuotteet Neuvoston direktiivin 77/99/ETY(2) 2 artiklan b alakohdan mukaisesti PNHC Yhteisön lainsäädännön mukaiset jäsenvaltiossa tai jäsenvaltioissa voimassa olevat kansalliset terveysvaatimukset. Kansallisia sääntöjä sovelletaan yhteisön sääntöjen käyttöönottoon asti ottaen huomioon perustamissopimuksen yleiset määräykset. Luettelo elävistä eläimistä ja eläintuotteista >TAULUKON PAIKKA> (1) EYVL L 273, 10.10.2002, s. 1. (2) EYVL L 26, 31.1.1977, s. 1."